Okresná prokuratúra Bratislava IV 
Hanulova 9/A, 844 61 Bratislava 4

Sp. zn. : 1 Pv 220/14/1104	Bratislava IV, 16.6.2015
EEČ : 2-11-58-2015

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a prečin nezaplatenie dane a positnéh podľa § 278 ods. 1 Trestného zákona

Rozhodol: 	prokurátor Okresnej prokuratúry Bratislava IV
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vedenom na tom skutkovom základe, že XXXXX ako konateľ spoločnosti XXXXX – XXXXX, so sídlom XXXXX, XXXXX, IČO:XXXXX 

1)	v období mesiacov od júna 2013 do októbra 2013 vrátane uvedených mesiacov zadržal 
podľa § 141 ods. 2 zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) poistné na sociálne poistenie za zamestnancov tejto spoločnosti vo výške 7 379,79 Eur, ktoré v rozpore s § 141 ods. 1 zákona o sociálnom poistení neodviedol XXXXX, čím spôsobil poškodenému subjektu XXXXX, pobočka XXXXX, XXXXX, XXXXX celkovú škodu vo výške 7 379,79 Eur, 

2)	v období mesiacov od júna 2013 do augusta 2013 vrátane uvedených mesiacov 
nezaplatil predpísané poistné za zamestnávateľa v zmysle zákona o sociálnom poistení vo výške 12 963,97 Eur, čím poškodenému subjektu XXXXX pobočka XXXXX, XXXXX, XXXXX spôsobil škodu v celkovej výške 12 963,97 Eur. 

lebo zanikla trestnosť činu

Odôvodnenie:
Vyšetrovateľ Odboru kriminálnej polície, OR PZ XXXXX IV uznesením ČVS: ORP-112/3-VYS-B4-2014 zo dňa 24.09.2014 podľa § 206 ods. 1 Trestného poriadku vzniesol obvinenie XXXXX pre zločin neodvedenie dane a poistného podľa § 277 ods. 1, ods. 2 Trestného zákona a prečin nezaplatenie dane a poistného podľa § 278 ods. 1 Trestného zákona na vyššie uvedenom skutkovom základe.
Uvedený skutkový stav vyplýva najmä z výsluchu splnomocneného  zástupcu poškodenej XXXXX pobočky XXXXX XXXXX, výsluchu obvineného XXXXX, z výsluchu svedkyne XXXXX, znaleckého posudku z odboru účtovníctvo č. 91/2014 zo dňa 22.09.2014 a z listinných podkladov od oznamovateľa. 
Z výsluchu XXXXX vyplynulo, že obvinený XXXXX  si v období od 06/2013 do 12/2013 neplnil svoje zákonné povinnosti vo vzťahu k príslušnej XXXXX Na potvrdenie svojich tvrdení do spisu založil listinné podklady zo XXXXX z ktorých vyplýva povinnosť XXXXX platiť poistné počas predmetného obdobia a tiež listinné podklady preukazujúce jeho dlh v príslušnej XXXXX 
Obvinený XXXXX sa vo svojej výpovedi zo dňa 03.11.2015 podrobne vyjadril k celkovej situácii v spoločnosti XXXXX – XXXXX. a podrobne opísal svoju podnikateľskú činnosť a dôvody neplatenia poistného. 
V uvedenej trestnej veci bol vypracovaný znalecký posudok znalca z odboru ekonómia a manažment č. 91/2014 zo dňa 22.09.2014, z ktorého vyplýva, že spoločnosť XXXXX – XXXXX. mala v období od 06/2013 do 10/2013 dostatok finančných prostriedkov na úhradu poistného za zamestnancov v sume 7 379,97 € a v období 06/2013 do 08/2013 dostatok finančných prostriedkov na úhradu poistného za zamestnávateľa v sume 12 963,97 €.  

Z vyššie uvedených dôkazov vyplýva, že spáchanie predmetného skutku bolo preukázané, tento má znaky trestného činu, pričom je daný dostatočne odôvodnený záver, že predmetného skutku sa dopustil obvinený XXXXX.
	V priebehu vyšetrovania obvinený do spisu založil potvrdenia o úhrade splatného poistného v sume 20 343,76 €. Z nadväzujúcej správy XXXXX, pobočky XXXXX zo dňa 18.05.2015 vyplýva, že obvinený od 07.11.2014 doposiaľ, poukázal na účet XXXXX úhradu poistného v celkovej sume 20 409,90 €.

	Podľa § 8 Trestného zákona trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.
	
Podľa § 277 ods. 1 Trestného zákona kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech, potrestá sa odňatím slobody na jeden až päť rokov. 

Podľa § 278 ods. 1 Trestného zákona kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, potrestá sa odňatím slobody až na tri roky. 

	Podľa § 86 ods. 1 písm. e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
	
Podľa §  215 ods. 1 písm. h) Trestného zákona prokurátor zastaví trestné stíhanie, ak 
 zanikla trestnosť činu. 
 
	Vzhľadom na skutočnosť, že obvinený uhradil dlžné poistné pre ktoré bol trestne stíhaný, zastávam názor, že zanikla trestnosť stíhaného skutku tak ako to upravuje § 86 ods. 1 písm. e) Trestného zákona.
 	Z uvedeného dôvodu  som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavol Rosol
prokurátor